ANUNȚ DE APLICARE

Consiliul Local al Municipiului Târgu Jiu, în conformitate cu Regulamentul privind procedura de acordare a sprijinului financiar pentru activitățile de tineret din Municipiul Târgu Jiu, aprobat prin HCL nr. 258 din 23.06.2025, anunță lansarea sesiunii de depunere a proiectelor.

**Pentru anul 2025**, prioritare sunt proiectele care contribuie la:

- extinderea și diversificarea ofertei de programe de dezvoltare personală și profesională de calitate pentru tineri prin **organizarea de ateliere și dezbateri pe teme de importanță civică și democratică**;

- încurajarea mobilității tinerilor prin programe de schimb internațional și național și susținerea participării lor active în viața comunității prin **inițierea unei campanii de sensibilizare pentru a promova beneficiile participării în comunitate.**

- crearea și consolidarea unui mediu sigur și inclusiv pentru toți tinerii, promovând diversitatea și respectul reciproc, prin politici și practici care prioritizează siguranța și bunăstarea tinerilor prin **organizarea de campanii de conștientizare și formare pe teme de diversitate și incluziune pentru personalul de tineret și tineri;**

-încurajarea participării tinerilor în structurile consultative și decizionale pentru promovarea activă a implicării tinerilor în procesele decizionale și consultative, atât la nivel local, cât și la niveluri superioare prin **organizarea de ateliere și sesiuni de informare despre importanța participării în structurile decizionale** și prin **organizarea unor sesiuni regulate de dialog între tineri și autoritățile locale, pentru a facilita schimbul de idei și co-crearea de politici publice orientate către nevoile tinerilor.**

- stimularea participării la procesele electorale și democratice pentru a crește gradul de conștientizare și participare al tinerilor din Târgu Jiu în cadrul proceselor electorale și democratice prin **organizarea de ateliere și dezbateri pe teme de importanță civică și democratică.**

- valorificarea infrastructurii digitale pentru tineret, prin crearea și extinderea platformelor digitale și resurselor online pentru a facilita accesul la informații cu privire la resursele elementelor ecosistemului local de tineret prin **dezvoltarea unei macro-platforme digitale integrative care să centralizeze informații și resurse legate de toate aspectele ecosistemului de tineret din Târgu-Jiu, inclusiv politici, activități și servicii, personal, structuri, infrastructură și fonduri** și prin **implementarea unei strategii de marketing digital și campanii de promovare pe rețele sociale și prin alte canale online pentru a atrage și a menține utilizatori activi pe platformă.**

**Bugetul alocat pentru prezenta sesiune este de: 150.000,00 lei**

Proiectele pot fi depuse în intervalul  **9 iulie – 13 iulie 2025.**

Lucrările Comisiei Consultative de Evaluare a proiectelor (CCE) încep cu data de **16 iulie 2025.**

Aplicațiile se pot depune exclusiv online, pe adresa de email a Municipiului Târgu Jiu **primariatargujiu@targujiu.ro****.**

Aplicantul va depune prin e-mail documentele cererii de finanțare scanate, în format .pdf, ce au fost în prealabil semnate de reprezentantul legal al beneficiarului,conform Regulamentului privind procedura de acordare a sprijinului financiar pentru activitățile de tineret din municipiul Târgu Jiu, ce se poate consulta la adresa: [www.targujiu.ro](http://www.targujiu.ro), secțiunea REGULAMENT FINANȚARE – TINERET.

**Facem precizarea că în cadrul unui singur e-mail, se pot depune documente în limita a maxim 10MB.**

**Pentru Secțiunea “Proiecte mari“ se aloca 71% din suma totală aprobată pentru activitățile de tineret (150.000,00 lei) respectiv 106.500,00 lei.**

**Pentru Secțiunea “Proiecte mici“ se alocă 29% din suma totală aprobată pentru activitățile de tineret (150.000,00 lei) respectiv 43.500,00 lei.**

Conform Regulamentului, tipurile de proiecte care pot fi depuse în vederea finanțării, sunt:

* + 1. **“Proiecte mari**“ - acele proiecte pentru care finanțarea eligibilă solicitată este între **25.000 lei și 38.900 lei** (contribuția solicitantului este de minim 10% din valoarea eligibilă a proiectului).
		2. **“Proiecte mici“ -** acele proiecte pentru care finanțarea eligibilă solicitată este între **5.000 lei și 24.000 lei**  (contribuția solicitantului este de minim 10% din valoarea eligibilă a proiectului).

Unui solicitant i se poate acorda finanțare, în cadrul aceleiași sesiuni, pentru maxim 1 proiect “mare” și maxim 1 proiect „mic”.

Este obligatoriu ca până la data de 31 Decembrie a anului în care s-a acordat finanțarea să fie încheiate activitățile principale și plățile aferente proiectului finanțat.